लेस्टर र वेस्ट ब्रुम बराबरीमा
लेस्टर सिटीले इंग्लिस प्रिमियर लिगमा सोमबार राति वेस्ट ब्रुमलाई १–१ को बराबरीमा रोकेको छ । खेल सकिन दस मिनेट अगाडि लेस्टरका लागि रियाद महरेजले बराबरी गोल फर्काए । 
लन्डन — लेस्टर सिटीले इंग्लिस प्रिमियर लिगमा सोमबार राति वेस्ट ब्रुमलाई १–१ को बराबरीमा रोकेको छ । खेल सकिन दस मिनेट अगाडि लेस्टरका लागि रियाद महरेजले बराबरी गोल फर्काए ।  अल्जेरियाली खेलाडीले लेस्टरका लागि लिगमा यस सिजन गरेको यो पहिलो गोल हो । यसअघि पाहुना टिमका तर्फबाट नासेर चाडीले गोल गरेका थिए । स्पेनस्पेनी ला लिगाका सोमबार राति सेल्टा भिगोले लास पाल्मासलाई ५–२ ले हरायो । त्यसमा सेल्टा भिगोका इगो आसपसले ह्याट्रिक गर्न सफल रहे । इटालीभेरोनाले सोमबार राति इटालीको सिरी ए मा बेनेभेन्टोलाई १–० ले पराजित गर्‍यो । रोमोलुले भेरोनाका लागि निर्णायक गोल गरे । 